คะ แท้งที่โรงพยาบาลค่ะแล้วขูดมดลูกแล้วตอนนี้ผ่านมาแล้ว5วัน เลือดหยุดไหล แต่มีมูกสีน้ำตาลออกมาแต่ไม่มาก เป็นอาการเหมือนก่อนวันที่แท้ง แบบนี้ควรทำยังไงคะ
สวัสดีค่ะ หลังการขูดมดลูก จะมีเลือดออกในปริมาณไม่มาก และจะค่อยลดน้อยลงจนหายไปภายในประมาณ 7 วัน ดังนั้น หากเลือดสีแดงหยุดไหลแล้ว และมีมูกสีน้ำตาลออกในปริมาณเล็กน้อย โดยที่ไม่มีปวดท้องน้อย ก็ถือว่าปกติดีค่ะ โดยมูกสีน้ำตาล ก็คือเลือดที่มีปริมาณเพียงเล็กน้อยค่ะแต่หากหลังจากนี้ กลับมีเลือดออกมาอีก หรือมีตกขาวสีเชียวเหลืองคล้ายหนอง มีกลิ่นเหม็น หรือมีปวดท้องน้อยมากขึ้น ก็จะถือว่าผิดปกติ และควรกลับไปพบสูติ-นรีแพทย์ค่ะหลังจากขูดมดลูก ควรงดการมีเพศสัมพันธ์อย่างน้อย 2 สัปดาห์ เพื่อป้องกันการติดเชื้อแทรกซ้อนค่ะ และหลังจากนั้น หากมีเพศสัมพันธ์ ก็ควรรีบหาวิธีคุมกำเนิดโดยเร็ว และงดเว้นการตั้งครรภ์ไปก่อนอย่างน้อย 3-6 เดือนค่ะ